محمد منور مرزا

پروفیسر محمد منور مرزا ، (پیدائش: 23 مارچ، 1927ء- وفات: 7 فروری، 2000ء) پاکستان سے تعلق رکھنے والے اردو کے پروفیسر، ماہرِ اقبالیات، محقق، مورخ اور شاعر تھے۔

حالات زندگی 
محمد منور مرزا 23 مارچ، 1927ء کو بھیرہ، سرگودھا، برطانوی ہندوستان (موجودہ پاکستان) میں پیدا ہوئے۔ انہوں نے پنجاب یونیورسٹی سے اردو، عربی اور فلسفے میں ماسٹرز کیا۔ 1980ء میں گورنمنٹ کالج لاہور کے صدر شعبۂ اردو کی حیثیت سے ریٹائر ہوئے۔ 1985ء تک وہ پنجاب یونیورسٹی کے شعبۂ اقبالیات کے صدر رہے۔ بعد ازاں انہوں نے اقبال اکیڈمی پاکستان کے ڈائریکٹر کے فرائض بھی انجام دیے۔

ادبی خدمات 
محمد منور مرزا نے اقبالیات کے موضوع پر متعدد کتابین یادگار چھوڑیں جن میں میزان اقبال، ایقان اقبال، ب رہان اقبال، علامہ اقبال کی فارسی غزل،  قرطاس اقبال،Dimensions of Iqbal، Iqbal and Quranic Wisdom، Iqbal-Poet Philosopher of Islam، Iqbal's Contribution to Literature and Politics، کے نام سرِ فہرست ہیں۔ ان کی دیگر تصانیف میں اولاد آدم، دیوار برہمن، تحریک پاکستان:تاریخ خدوخال، مشاہدہ حق کی گفتگو، پاکستان حصار اسلام اور شاعری کے دو مجموعے غبار تمنا اور نقطہ اشک کے نام سرفہرست ہیں۔

اعزازات 
حکومت پاکستان نے ان کی خدمات کے صلے میں ستارہ امتیاز کا اعزاز عطا کیا۔

تصانیف

اقبالیات 
 علامہ اقبال بحضور آدم 
 میزان اقبال
 ایقان اقبال
 برہان اقبال 
 قرطاس اقبال
 Iqbal and Quranic Wisdom
 Dimensions of Iqbal
 Iqbal-Poet Philosopher of Islam
 Iqbal's Contribution to Literature and Politics

شاعری 
 غُبارِ تمنّا 
 نقطہ اشک

دیگر کتب 
 انتخاب کلیاتِ آتش مع مقدمہ (مرتب)
 الفتنہ الکبریٰ ( ترجمہ)
 اولاد آدم (مزاحیہ مضامین)
 دیوار برہمن
 ہندو ذہنیت 
 پاکستان حصار اسلام 
 تحریک پاکستان:تاریخ خدوخال
 مشاہدہ حق کی گفتگو
 اخبار الطوال (ترجمہ)

وفات 
محمد منور مرزا 7 فروری، 2000ء کو لاہور، پاکستان میں وفات پاگئے۔ وہ لاہور میں میانی صاحب کے قبرستان میں سپردِ خاک ہوئے۔

حوالہ جات 

1927ء کی پیدائشیں
2000ء کی وفیات
اردو محققین
بیسویں صدی کے پاکستانی شعرا
بیسویں صدی کے مسلمان محققین اسلام
پاکستانی اردو شعرا
پاکستانی علما
پاکستانی محققین
پاکستانی مسلم شخصیات
جامعہ پنجاب کی شخصیات
ستارۂ امتیاز وصول کنندگان
ضلع سرگودھا کی شخصیات
فضلا جامعہ پنجاب
لاہور کے شعرا
ماہرین اقبالیات
ناظمین اقبال اکادمی
گورنمنٹ کالج یونیورسٹی، لاہور کا تدریسی عملہ